turjo4nis/wikipedia-bn-dump-20250701 huggingface dataset:
রেশমবাজ

রেশমবাজ(বৈজ্ঞানিক নাম: Charaxes solon (Fabricius)) এক প্রজাতির মাঝারী আকারের প্রজাপতি। এরা ‘নিমফ্যালিডি’ গোত্রের এবং চারাক্সিনি উপগোত্রের সদস্য।

আকার 
রেশমবাজ এর প্রসারিত অবস্থায় ডানার আকার ৭০-৮০ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত রেশমবাজ এর উপপ্রজাতি হল- 

 Charaxes solon solon Fabricius, 1793 – Pale Black Rajah
 Charaxes solon sulphureus Rothschild, 1900 – Sulphur Black Rajah

বর্ণনা 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

ডানার উপরিতল কালো এবং কালচে বাদামীর সংমিশ্রন। উভয় ডানায় ডিসকাল অংশে আড়াআড়ি ভাবে ঘন সন্নিভূত একসারি হলদে সবুজ অথবা সবজে সাদা ছোপ দেখা যায়। উক্ত ছোপগুলি এতই ঘনীভূত যে এদের একটি বন্ধনীর মত দেখায়। এই ডিসকাল ছোপগুলি বৃহৎ আকারের, তবে সামনের ডানার শীর্ষের দিকে এরা ক্রমশ ক্ষুদ্রতর আকারের হয় এবং এদের মধ্যেকারের দূরত্বও বেশি। সেই  কারণে মনে হয় যে ঘনীভূত ছোপ দ্বারা গঠিত ডিসকাল বন্ধনীটি সামনের ডানার শীর্ষভাগে পৌঁছে কতকগুলি ক্ষুদ্রতর ছোপে খন্ডিত হয়েছে।

উক্ত ডিসকাল ছোপ গুলি কখনো সখনো সাদাটে হয়। সামনের ডানায় বিভিন্ন আকারের একসারি সাব-টার্মিনাল সবজে-হলুদ ছোপ দেখা যায় যা ডানার শীর্ষের দিকে ক্রমশ অস্পষ্ট হয়ে গেছে। পিছনের ডানায় একসারি সবজে-হলুদ লম্বাটে এবং অনিয়মিত আকারের সাব-টার্মিনাল ছোপ বিদ্যমান যা ডানার শীর্ষভাগ থেকে টর্নাস অবধি বিস্তৃত এবং টর্নাস এ অবস্থিত শেষ ছোপটি সবচাইতে লম্বাটে এবং তীর্যক। টার্মিনাল অথবা প্বার্শপ্রান্তিক অংশে একসারি অনিয়মিত আকারের সবজে-হলুদ ছোপ চোখে পড়ে।

ডানার নিম্নতল রূপালী এবং খয়েরী রঙের সংমিশ্রণ এবং উভয় ডানাতেই ছোট বড় ঢেউ খেলানো সরু কালো রেখার উপস্থিতি লক্ষ্য করা যায়। উভয় ডানাতে সাবটার্মিনাল এবং টার্মিনাল সবজে হলুদ ছোপ এর সারি বর্তমান। পিছনের ডানায় টার্মিনাল ছোপগুলি অর্ধচন্দ্রাকৃতি অথবা ক্ষীণচন্দ্রাকৃতি। সামনের ডানার সাবটার্মিনাল ছোপগুলি অপেক্ষাকৃত অস্পষ্ট।

পিছনের ডানায় ২ এবং ৪ নং শিরাস্থলে দুটি সমান আকৃতি বিশিষ্ট লেজ বিদ্যমান। পুরুষ  নমুনা অপেক্ষা স্ত্রীদের লেজ দুটি অধিকতর লম্বা, তবে পুরুষদের লেজদুটি তীক্ষ্ণতর।

শুঙ্গ কালো এবং সূক্ষ্ম সাদা বলয় যুক্ত। মাথার উপরিতলে পাশের দিকে কয়েকটি সাদা সূক্ষ্ম ফোঁটা অথবা বিন্দু  দেখা যায়। মাথা, বক্ষদেশ এবং উদর উপরিতলে কালচে এবং কালচে বাদামী এবং নিম্নতলে খয়েরী হয়।

আচরণ 
এদের ওড়ার ভংগি খুব দ্রুত। এদের ২০০০মিটার উচ্চতা অবধি দেখা যায় আবার অনেক সময় মাটির কাছাকাছিও উড়তে দেখা যায়। পচা ফলের রস, প্রানীর বিষ্ঠা এবং ভেজা মাটি থেকে রস আহরণ করে। পুরুষ রেশমবাজরা অন্যান্য প্রজাতির রাজা দের সাথে একসাথে ভেজা মাটিতে বসে জলপান করতে দেখা যায়। এরা মাঝে মাঝে ডানা খোলা রেখে রোদ পোহায়। ফুলে এরা প্রায় বসেই না।

চিত্রশালা

তথ্যসূত্র  

ভারতের প্রজাপতি
পশ্চিমবঙ্গে প্রাপ্ত নিমফ্যালিডি গোত্রের প্রজাপতি
এশিয়ার প্রজাপতি
সিঙ্গাপুরের প্রজাপতি
মালয়েশিয়ার প্রজাপতি
পিটালি

পিটালি , গোলা বা ব্যাটার হচ্ছে এক ধরনের তরল মিশ্রণ যা শস্যের গুঁড়া অথবা ভেজানো শস্যের গুঁড়া দিয়ে তৈরি করা হয়। পিটালি বিভিন্ন ধরনের খাবার প্রস্তুতির কাজে লাগে। একে ইংরেজিতে batter বলা হয়। এই শব্দটি এসেছে পুরনো ফরাসি শব্দ battre থেকে যার অর্থ কোন কিছু পিটানো, পিটালি বানানোর সময় চামচ দিয়ে শস্যের গুঁড়া এবং জলীয় উপাদান একসাথে পিটানো হয় বলে এই নাম।

কৌশল 
অনেক পিটালি বানানো হয় শুকনো ময়দা দিয়ে, যার সাথে জলীয় অংশ হিসেবে মেশানো হয় ডিম, দুধ অথবা পানি। শস্য পানিতে ভিজিয়ে রেখে তা বেটেও পিটালি বানানো হয়। কখনও এর সাথে বেকিং পাউডার ব্যবহার করা হয় যাতে ভাজার সময় পিটালির আবরণটি ফুলে ওঠে এবং মধ্য দিয়ে বায়ু চলাচল করতে পারে। কখনও পিটালিটি প্রাকৃতিকভাবে গাঁজানো হয় আলাদা স্বাদ আনার জন্য। কোন কোন রন্ধন প্রণালীতে কার্বোনেটেড পানীয় যেমন বিয়ার ব্যবহৃত হয়। যে তরল মিশ্রণ মন্থিত করে এবং জমিয়ে আইসক্রিম বানানো হয় তাকেও পিটালি বলে যদিও এতে কোন শস্যের গুঁড়া থাকে না। 

পিটালির সান্দ্রতা খুব ভারীও হতে পারে আবার খুব পাতলাও হতে পারে। সাধারণত ভেজে, বেক করে অথবা ভাপে পিটালি যুক্ত খাবার রান্না করা হয়। তাপে পিটালি শক্ত হয়। পিটালি মিষ্টি বা নোনতা হতে পারে। কখনও এতে চিনি দেওয়া হয়, কখনও লবণ, কখনও বা দুইটাই দেওয়া হয়। বিভিন্ন স্বাদের জিনিস এতে দেওয়া হয়। মশলা, তৃণগুল্ম, ফল, সবজি ইত্যাদি মেশানো হয়।

বিয়ার পিটালি 

বিয়ার পিটালিতে ব্যাপক ব্যবহৃত একটি উপাদান। এটি ব্যবহারের কারণ এর বুদবুদ যা পিটালিকে হালকা করে। বিয়ারের বিভিন্নতার উপর ভিত্তি করে এটি খাবারে কোন রঙ বা স্বাদ যুক্ত করবে। এই  প্রণালী সাধারণত অস্ট্রেলিয়া, নিউজিল্যান্ড, যুক্তরাজ্য, ব্রিটেন, আয়ারল্যান্ড, জার্মানি, আইসল্যান্ড এবং রাশিয়াতে ব্যবহৃত হয়। এই ধরনের পিটালি চিপস, মাছ ভাজা এবং অনিয়ন রিং বানাতে ব্যবহৃত হয়।

রন্ধনপ্রণালী এবং পিটালি 
পিটালি নানা নামে নানা দেশের রন্ধনপ্রণালী ব্যবহৃত হয়ে আসছে। জাপানে টেম্পুরা, ভারতে পাকোড়া, আমেরিকায় স্পুন ব্রেড প্রভৃতি পিটালি রান্নারই বিভিন্ন রূপ। সব ধরনের পিটালিই খাবারের চারদিকে একটি মচমচে আবরণ তৈরিতে ব্যবহৃত হয়। আদর্শ পিটালি খাবারকে সম্পূর্ণ রূপে আবৃত করার মত ঘন হয়, কিন্তু খাবারকে ভারী করে ফেলার মত ঘন হয় না। 

পিটালি বানানোর পর থেকে তার ঘনত্ব উত্তরোত্তর বৃদ্ধি পায়, যার কারণ ময়দায় থাকা গ্লুটেন। গ্লুটেনের এই কার্যকারিতা কমাবার জন্য পিটালি বানানোর সময় তাতে বরফ ঠান্ডা পানি বা অ্যালকোহল ব্যবহার করা হয়। পিটালি বানানোর সাথে সাথে তা রান্না করা হলে তা বেশি ঘন হয়ে যায় না।

তথ্যসূত্র

বহিঃসংযোগ 
 

শিরোনামহীন উদ্ধৃতিসহ পাতা‎
রান্না
খাদ্য উপাদান
আফ্রিকান মাগুর

আফ্রিকান মাগুর (বৈজ্ঞানিক নাম: Clarias gariepinus) (ইংরেজি: North African catfish) হচ্ছে Clariidae পরিবারের Clarias গণের একটি স্বাদুপানির মাছ।

বর্ণনা 
দেহ লম্বা, চোঙাকৃতির এবং দীর্ঘ পৃষ্ঠ ও পায়ুপাখনা যুক্ত। বক্ষপাখনায় শক্তিশালী কাঁটা থাকে যার বহিঃস্থ পার্শ্ব করাতের ন্যায় ধারালো । দেহ ত্বক আইশবিহীন ও পিচ্ছিল, পৃষ্ঠ এবং পার্শ্বদেশ কালো বর্ণের।একটি পরিণত মাছ ১.৭ মিটার পর্যন্ত লম্বা হয় এবং ওজনে ৫৯ কেজি হয়ে থাকে

স্বভাব ও আবাসস্থল 
আফ্রিকান মাগুর সর্বভুক প্রজাতির মাছ। এরা স্বাদুপানির ভেতরেই এদের অভিপ্রায়ন ঘটে, তলদেশে বাস করে এবং অধিকাংশ খাবার সেখান থেকেই গ্রহণ করে। করে। তবে মাঝে মাঝে পানির উপরে থেকে খাবার খায়। অনেক প্রতিকূল পরিবেশ সহ্য করতে পারে।

বিস্তৃতি 
এই মাছ সারা পৃথিবীতেই ব্যাপকভাবে পাওয়া যায়। এটি বাংলাদেশসহ এশিয়ার কিছু দেশ এবং মধ্যপ্রাচ্য ও ইউরোপে প্রবেশ করেছে।

বাংলাদেশে বর্তমান অবস্থা এবং সংরক্ষণ 
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে তথ্যের অভাবের কথা উল্লেখ করা হয়েছে।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র 

স্বাদু পানির মাছ
বাংলাদেশের মাছ
এশিয়ার মাছ
১৮২২-এ বর্ণিত মাছ
বট শিংঘী

বট শিংঘী (বৈজ্ঞানিক নাম: Olyra longicaudata) (ইংরেজি: Bannertail catfish) হচ্ছে Bagridae পরিবারের Olyra গণের একটি স্বাদুপানির মাছ।

বর্ণনা

বিস্তৃতি
এই মাছ ভারত, বাংলাদেশ ও মায়ানমারে পাওয়া যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে তথ্যের অভাবের কথা উল্লেখ করা হয়েছে।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

স্বাদু পানির মাছ
বাংলাদেশের মাছ
ভারতের মাছ
মিয়ানমারের মাছ
গাং ঘাঘড়া

গাং ঘাঘড়া (বৈজ্ঞানিক নাম: Arius gagora), (ইংরেজি: Gagora catfish) হচ্ছে Ariidae পরিবারের Arius গণের একটি স্বাদুপানির মাছ।

বর্ণনা

বিস্তৃতি
এই মাছ ভারত ও বাংলাদেশে পাওয়া যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

স্বাদু পানির মাছ
বাংলাদেশের মাছ
ভারতের মাছ
শ্রীলঙ্কার মাছ
১৮২২-এ বর্ণিত মাছ
ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
দাড়িহীন কাটাবুখা

দাড়িহীন কাটাবুখা (বৈজ্ঞানিক নাম: Batrachocephalus mino) (ইংরেজি: Beardless sea catfish) হচ্ছে Ariidae পরিবারের Batrachocephalus গণের একটি স্বাদুপানির মাছ।

বর্ণনা

বিস্তৃতি
এই মাছ ইন্দো-পশ্চিম প্রশান্ত মহাসাগরে অবস্থিত ভারতের পশ্চিম ও পূর্ব উপকূল, শ্রীলঙ্কা, বাংলাদেশ, মায়ানমার, থাইল্যান্ড, ইন্দোনেশিয়া, ব্রুনাই, এবং মালয়েশিয়ায় পাওয়া যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটিকে বাংলাদেশে হুমকির সম্মুখীন হিসেবে উল্লেখ করা হয়নি।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

স্বাদু পানির মাছ
বাংলাদেশের মাছ
শ্রীলঙ্কার মাছ
মিয়ানমারের মাছ
থাইল্যান্ডের মাছ
ইন্দোনেশিয়ার মাছ
ব্রুনাইয়ের মাছ
মালয়েশিয়ার মাছ
সৈনিক আপুইয়া

সৈনিক আপুইয়া (বৈজ্ঞানিক নাম: Osteogeneiosus militaris) (ইংরেজি: Soldier catfish) হচ্ছে Ariidae পরিবারের Osteogeneiosus গণের একটি স্বাদুপানির মাছ।

বর্ণনা

বিস্তৃতি
এই মাছ ইন্দো-পশ্চিম প্রশান্ত মহাসাগরে অবস্থিত ভারতের পশ্চিম উপকূল থেকে পাকিস্তান, বাংলাদেশ, মায়ানমার, থাইল্যান্ড এবং শ্রীলংকায় পাওয়া যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটিকে বাংলাদেশে হুমকির সম্মুখীন হিসেবে উল্লেখ করা হয়েছে।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

স্বাদু পানির মাছ
বাংলাদেশের মাছ
ভারতের মাছ
পাকিস্তানের মাছ
মিয়ানমারের মাছ
থাইল্যান্ডের মাছ
শ্রীলঙ্কার মাছ
প্রশান্ত মহাসাগরের মাছ
খগেন্দ্রনাথ মিত্র

খগেন্দ্রনাথ মিত্র (২ জানুয়ারি, ১৮৯৬―১২ ফেব্রুয়ারি, ১৯৭৮) একজন বিখ্যাত বাঙালি শিশুসাহিত্যিক ও প্রথম জীবনে বিপ্লবী রাজনৈতিক কর্মী ছিলেন।

প্রারম্ভিক জীবন 
কলকাতার নীলমণি মিত্র স্ট্রীটের মিত্র পরিবারে তার জন্ম হয়। তার পিতা শৈলেন্দ্রনাথ শিলাইদহতে ঠাকুর এস্টেটের মোক্তার ছিলেন। তার শৈশব কাটে পিতার কর্মক্ষেত্র অবিভক্ত নদীয়ার কুষ্টিয়ায়। ছোটবেলাতে খেলাধুলা ও অভিনয়ে পারদর্শী ছিলেন।

স্বদেশী আন্দোলন 
যৌবনে বিপ্লবী বাঘা যতীনের অনুগামী হন ও বিপ্লবী সন্ত্রাসবাদী আন্দোলনে যোগ দেন। মহাত্মা গান্ধীর অসহযোগ আন্দোলনে অনুপ্রাণিত হয়ে কলেজ পরিত্যাগ করেন। ১৯২০ সালে দেশবন্ধু চিত্তরঞ্জন দাশ প্রতিষ্ঠিত জাতীয় বিদ্যালয় থেকে স্নাতক হন। জাতীয়তাবাদী আন্দোলনে অংশগ্রহণ করে কারাবরন করেছেন। পরবর্তী কালে বামপন্থী রাজনীতিতে যুক্ত হয়েছিলেন।

সাহিত্য 
রেলের চাকরি ছেড়ে দিয়ে সর্বক্ষনের জন্যে সাহিত্য সাধনায় ব্রতী হন খগেন্দ্রনাথ মিত্র। সাহিত্য সাপ্তাহিক 'বাঁশরী', ভারতবর্ষ, প্রবাসী (পত্রিকা), মহিলা, পঞ্চপুষ্প ইত্যাদি বহু পত্র পত্রিকায় নিয়মিত লিখতে থাকেন। আর.এম. ব্যালেন্টাইনের বিখ্যাত বই ‘গোরিলা হান্টার’ অবলম্বনে লেখেন ‘আফ্রিকার জঙ্গলে’ যা প্রকাশিত হয় ১৯২৩-২৩ খৃষ্ঠাব্দে। বিখ্যাত রচনা ভোম্বল সর্দার ছাড়াও ডাকাত অমনিবাস, পাতালপুরীর কাহিনী, অতীতের পৃথিবী, আবিষ্কারের কাহিনী, ঝিলে জংগলে, বাংলার ডাকাত, রবীন্দ্র শিশুপরিক্রমা ইত্যাদি শতাধিক বই শিশু কিশোরদের কাছে জনপ্রিয় হয়। ১৯৪৮ সালে দৈনিক পত্রিকা 'কিশোর' তার সম্পাদনায় বের হয়। এছাড়া তিনি সম্পাদনা করেন 'নতুন মানুষ', 'ছোটদের মহল', সপ্তডিঙ্গা, বার্ষিক শিশুসাথী, 'মানিকমালা' ইত্যাদি পত্রিকা। 'শতাব্দীর শিশুসাহিত্য ১৮১৮-১৯৬০' বাংলা সাহিত্যের ইতিহাসে একটি উল্লেখযোগ্য গ্রন্থ। তার রচিত ভোম্বল সর্দার হিন্দি ও রুশ ভাষায় অনূদিত হয়েছিল। তিনি অনুবাদ করেছেন 'বেন হুর’, ‘লাস্ট ডেজ অফ পম্পেই’, ‘ব্ল্যাক অ্যারো’র মমত বিশ্বসাহিত্য। বড়দের জন্যে লিখেছেন 'গড় জঙ্গলের কাহিনী’, ‘ঠাকুরদার বুনো গল্প’, ‘ডাকাতের ডুলি’, ‘গণেশচন্দ্রের অশুভ যাত্রা’ ইত্যাদি।

সম্মাননা 
সাহিত্য কীর্তির জন্যে কলকাতা বিশ্ববিদ্যালয় থেকে ভুবনেশ্বরী পদক ও মৌচাক সাহিত্য পুরস্কার পান। এছাড়া পান গিরীশ রৌপ্যপদক। ১৯৭৫ সালে জাতীয় পুরস্কারে সম্মানিত হন কিন্তু শিশুসাহিত্যের জন্যে পাঁচ হাজার থেকে কমিয়ে পুরস্কার মূল্য এক হাজার টাকা বরাদ্দ করা হলে তিনি এই অবমাননার প্রতিবাদস্বরূপ তা প্রত্যাখ্যান করেন।

তথ্যসূত্র 

১৮৯৬-এ জন্ম
১৯৭৮-এ মৃত্যু
২০শ শতাব্দীর ভারতীয় ঔপন্যাসিক
বাঙালি শিশুসাহিত্যিক
কলকাতা জেলার ব্যক্তি
বাঙালি লেখক
ভারতীয় শিশুসাহিত্যিক
কলকাতার লেখক
পশ্চিমবঙ্গের ঔপন্যাসিক
বিপ্রদাশ বড়ুয়া

বিপ্রদাশ বড়ুয়া হলেন একজন বাংলাদেশী লেখক। বাংলা সাহিত্যে অবদানের স্বীকৃতিস্বরূপ ১৯৯১ সালে বাংলা একাডেমি সাহিত্য পুরস্কার এবং ২০১৪ সালে একুশে পদক লাভ করেন।

জীবনী 
বিপ্রদাশ বড়ুয়া চট্টগ্রাম জেলার রাঙ্গুনিয়া উপজেলার ইছামতি গ্রামে ১৯৪০ সালের ২০ সেপ্টেম্বর জন্মগ্রহণ করেন। 
তিনি ঢাকা বিশ্ববিদ্যালয় থেকে বাংলা বিষয়ে এম এ ডিগ্রি অর্জন করেন। এরপর তিনি শিশু একাডেমি তে কর্মরত ছিলেন এবং সহকারী পরিচালক হিসেবে অবসর গ্রহণ করেন।

সাহিত্যকর্ম

উপন্যাস
 মুক্তিযোদ্ধারা(১৯৯১)
 অচেনা
 ভয় ভালোবাসা নির্বাসন(১৯৮৮)
 সমুদ্রের ও বিদ্রোহীরা(১৯৯৯)

শিশুতোষ উপন্যাস
 রোবট ও ফুল ফোটানোর রহস্য
 তাঁতি ও ঘোড়ার ডিম
 আরব্য রজনী
 অজগর রাজা
 ডাকাত ডাকাত

ছোটগল্প
 যুদ্ধজয়ের গল্প
 গাঙচিল
 সাদা কফিন
 নদীর নাম গণতন্ত্র

শিশুতোষ গল্প
 সূর্য লুঠের গান

প্রবন্ধ
 কবিতায় বাকপ্রতিমা

নাটক
 কুমড়োলতা ও পাখি

জীবনী
 বিদ্যাসাগর (১৯৮৮)
 পল্লীকবি জসীমউদ্দীন

পুরস্কার 
 অগ্রণী ব্যাংক-শিশু সাহিত্য পুরস্কার (২ বার)
 বাংলা একাডেমি সাহিত্য পুরস্কার (১৯৯১)
 অতীশ দীপঙ্কর স্বর্ণপদক (১ বার)
 একুশে পদক (২০১৪)

তথ্যসূত্র 

জীবিত ব্যক্তি
১৯৪০-এ জন্ম
বাংলা ভাষার লেখক
বাংলাদেশী পুরুষ লেখক
চট্টগ্রাম জেলার লেখক
বাংলাদেশী বৌদ্ধ
বাঙালি লেখক
ঢাকা বিশ্ববিদ্যালয়ের প্রাক্তন শিক্ষার্থী
সামগ্রিক অবদানে বাংলা একাডেমি সাহিত্য পুরস্কার বিজয়ী
বাংলা একাডেমি সাহিত্য পুরস্কার বিজয়ী
একুশে পদক বিজয়ী
আগ্নেয়গিরির অগ্ন্যুৎপাতের প্রকারভেদ

গবেষকগন আগ্নেয়গিরি অগ্ন্যুৎপাত এর সময় নির্গত লাভা, ছাই, গ্যাস এর ধরনের উপর নির্ভর করে অগ্নুৎপাতকে বিভিন্ন প্রকারে ভাগ করেছেন। এগুলোর নামকরণের ক্ষেত্রে সাধারণত পূর্বের কোন অগ্নেয়গিরির নাম অনুসরণ করা হয়েছে যেটাতে ওই ধরনের অগ্ন্যুৎপাত সংঘটিত হয়েছে। কিছু কিছু আগ্নেয়গিরিতে শুধুমাত্র একধরনের অগ্ন্যুৎপাত সংঘটিত হয় পক্ষান্তরে কিছু কিছুতে সময়ের ক্রমানুসারে একাধিক ধরনের অগ্ন্যুৎপাত সংঘটিত হয়।
আগ্নেয়গিরি অগ্নুৎপাতকে ৩ ভাগে ভাগ করা হয়।
 ম্যাগমাটিক অগ্ন্যুৎপাত।
 প্রিটোম্যাগমেটিক অগ্ন্যুৎপাত।
 প্রিয়াটিক অগ্ন্যুৎপাত।dig g fo telecom pac

অগ্নুৎপাত প্রক্রিয়া 
তিনটি মূল প্রক্রিয়ার মাধ্যমে আগ্নেয়গিরির অগ্নুৎপাত হয়ে থাকে।
 ভূগর্ভস্থ গ্যাসের চাপ কমে গ্যাস নির্গত হওয়ার মাধ্যমে ম্যাগমাটিক অগ্নুৎপাত হয়।
 তাপীয় সংকোচনের ফলে প্রিটোম্যাগমাটিক অগ্নুৎপাত হয়।
 বাষ্পীয় উদগিরনের সময় নির্গত ধাতব কনার ফলে প্রিয়াটিক অগ্নুৎপাত হয়।

আগ্নেয়গিরির বিস্ফোরন ক্ষমতা 
আগ্নেয়গিরির বিস্ফোরন ক্ষমতা হল একটি পরিমাপক যেটার মাধ্যমে আগ্নেয়গিরির বিদ্ধংশী ক্ষমতা পরিমাপ করা হয়।যেটা ০-৮ মান ধারা প্রকাশ করা হয়। স্মিথসোনিয়ান ইন্সটিটিউশন প্রাগৈতিহাসিক ও ঐতিহাসিক অগ্নেয়গিরি গুলোর ক্ষয়-ক্ষতি, প্রভাব ও লাভা নিঃসরণের পরিমাণ হিসেব করতে গ্লোবাল ভলকানিসম প্রোগ্রামে এই পরিমাপক ব্যবহার করে থাকে। এটি ভুমিকম্প পরিমাপক রিকটার স্কেল এর মতোই কাজ করে। প্রতি একক মান বৃদ্ধির সাথে আগ্নেয়গিরির অগ্নুৎপাতে ক্ষমতা ১০গুন বৃদ্ধি নির্দেশ করে।
আগ্নেয়গিরির বিস্ফোরন ক্ষমতার তালিকা

ম্যাগমাটিক অগ্নুৎপাত 
সংকোচিত গ্যাস বিস্ফোরনের মাধ্যমে ম্যাগমাটিক অগ্নুৎপাতে গলিত লাভা উদগীরন করে। অপেক্ষাকৃত ছোট উদগীরন এর প্রবলতা হয় প্রায় ৩০ কি.মি. উচু হয়ে থাকে। যেটি খ্রিস্টপূর্ব ৭৯ সালে পম্পেই নগরী ধংসকারী মাউন্ট ভিসুভিয়াস এর উদগীরন এর চেয়ে বেশি।
কিছু
 মাউন্ট ভিসুভিয়াস
 মাউন্ট ইতনা
 মাউন্ট মিহারা
 পারিকুতিন
 স্ট্রোমবলি
 সাকুরাজিমা
 তাভুরভুর
 ইরাজু ভলকানো
 মায়ন ভলকানো

প্রিটোম্যাগমেটিক অগ্নুৎপাত 
যে অগ্নুৎপাত পানি ও লাভার মধ্যকার পারস্পরিক ক্রিয়ার মাধ্যমে সৃষ্টি হয় তাকে প্রিটোম্যাগমেটিক অগ্নুৎপাত বলে। তাপ সংকোচনের কারণে এমন ঘটে থাকে।
কিছু প্রিটোম্যাগমেটিক আগ্নেয়গিরি:
 সার্টসে
 মাউন্ট তারাওয়েরা
 ফার্দিনান্দে

প্রিয়াটিক অগ্নুৎপাত 
বাষ্প সম্প্রসারণের মাধ্যমে যে অগ্নুৎপাত সংঘঠিত হয় তাকে প্রিয়াটিক অগ্নুৎপাত বলে। যখন ঠান্ডা বাতাস অথবা ভূগর্ভস্থ পানি উত্তপ্ত শিলার সংস্পর্শে আসে তখন শিলা অত্যধিক উত্তপ্ত হয়ে বিষ্পোরিত হয় এবং পার্শবর্তী শিলাকে চূর্ণবিচূর্ণ করে পানি, ধোয়া আগ্নেয় গোলা, আগ্নেয় শিলা আকারে উদগীরন হয়।
কিছু প্রিয়াটিক আগ্নেয়গিরি হল:

আরো দেখুন 
 মাউন্ট হেলেনস
 তাল ভলকানো
 লা সোপরিয়েরি
 সোপরিয়েরি হিলস
 পাউস ভলকানো
 মাউন্ট বুলুসান
 মাউন্ট অনটাক

তথ্যসূত্র 

আগ্নেয়গিরির অগ্ন্যুৎপাতের ধরন
মোহাম্মদ আজাদ আলী

মোহাম্মদ আজাদ আলী বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
মো. আজাদ আলীর জন্ম রাজশাহীর বাঘা উপজেলার আড়ানি পৌরসভার কুশবাড়িয়া গ্রামে। তার বাবার নাম আরজান আলী প্রামাণিক এবং মায়ের নাম রাজিয়া খাতুন। তার স্ত্রীর আজাদ সুলতানা। তাদের দুই ছেলে, এক মেয়ে।

কর্মজীবন 
১৯৭১ সালে বিশ্ববিদ্যালয়ের সম্মান শ্রেণীর তৃতীয় বর্ষের ছাত্র ছিলেন মো. আজাদ আলী। মুক্তিযুদ্ধ শুরু হলে প্রতিরোধ যুদ্ধে অংশ নেন তিনি। মে মাসে  ভারতে যান। জুন মাসের শেষে তাকে মুক্তিবাহিনীতে অন্তর্ভুক্ত করে চাকুলিয়ায় প্রশিক্ষণে পাঠানো হয়। প্রশিক্ষণ শেষে সাত নম্বর সেক্টরের লালগোলা সাবসেক্টর এলাকায় গেরিলা যুদ্ধ করেন। বেশ কয়েকটি গেরিলা অপারেশন করে তিনি খ্যাতি পান।

মুক্তিযুদ্ধে ভূমিকা 
১৯৭১ সালের ২২ নভেম্বর নাটোর জেলার অন্তর্গত ইশ্বরদী-রাজশাহী রেলপথের পাশে নাবিরপাড়ার কাছেই ছিল আবদুলপুর রেল জংশন। মুক্তিযুদ্ধকালে পাকিস্তান সেনাবাহিনী এই রেলপথ সচল রাখার জন্য ট্রেনে নিয়মিত টহল দিত। নভেম্বর মাসে মো. আজাদ আলীর নেতৃত্বাধীন গেরিলা দলের ওপর দায়িত্ব পড়ে ওই টহল ট্রেনে অ্যাম্বুশের। তারা রেকি করে স্থান নির্ধারণ করেন নাবিরপাড়া। তখন সেখানে জনবসতি ছিল না। দুই পাশে ছিল বিস্তৃত আখখেত। রাতে মো. আজাদ আলীর নেতৃত্বে গোপন শিবির থেকে বেরিয়ে পড়লেন একদল মুক্তিযোদ্ধা। অন্ধকারে হেঁটে পৌঁছালেন রেললাইনের ধারে। সেখানে তারা রেললাইনে বিস্ফোরক লাগাতে থাকলেন। এমন সময় হঠাৎ দূরে দেখা গেল ট্রেন ইঞ্জিনের আলো। দ্রুত তারা আড়ালে অবস্থান নিলেন। কিন্তু ট্রেনটি অদূরে থেমে গেল। এই সুযোগে মো. আজাদ আলী সহযোদ্ধাদের নিয়ে আবার কাজ শুরু করলেন। কিন্তু এক সহযোদ্ধার ভুলে আগেই ঘটল বিস্ফোরণ। উড়ে গেল আজাদ আলীর বাঁ হাতের কবজি। তিনি টেরও পেলেন না। ঘটনাচক্রে তাদের অপারেশনও সফল হলো। 
সেদিন বিস্ফোরক লাইনের নিচে স্থাপনের পর তারা যখন মাইনের সঙ্গে যুক্ত তার ক্যামোফ্লেজ করছিলেন তখন দূরে ট্রেন ইঞ্জিনের আলো দেখা যায়। কথা ছিল টহল ট্রেন অ্যাম্বুশস্থলে এলে তারা বিস্ফোরণ ঘটাবেন। কিন্তু তার এক সহযোদ্ধার ভুলে ছয়টি মাইন একসঙ্গে আগেই বিস্ফোরিত হয়। বিস্ফোরণের পর মো. আজাদ আলী ও তার সহযোদ্ধারা নিরাপদ স্থানে যেতে থাকেন। তখনো তিনি বুঝতে পারেননি তার বাঁ হাতের কবজি উড়ে গেছে। কিছুক্ষণ পর ঘড়িতে সময় দেখতে গিয়ে দেখেন তার হাতের কবজি নেই। এদিকে বিস্ফোরণের শব্দ শুনে আবদুলপুরে অবস্থানরত টহল ট্রেনটি দ্রুত নাবিরপাড়ার দিকে আসার সময় মাইন বিস্ফোরণে সৃষ্ট গর্তে পড়ে ক্ষতিগ্রস্ত হয়। ট্রেনের ইঞ্জিন ও বগি প্রচণ্ড হুড়মুড় শব্দে খাদের ভেতর উল্টে পড়ে। এতে ১৬ জন পাকিস্তানি সেনা হতাহত হয়। মুক্তিযোদ্ধাদের উদ্দেশ্য ছিল টহল ট্রেনকে অ্যাম্বুশ করে বিস্ফোরকের সাহায্যে উড়িয়ে দেওয়ার।

পুরস্কার ও সম্মাননা ও মৃত্যু 
 বীর প্রতীক
 মোঃ আজাদ আলী বীরপ্রতীক ২০২৫ সালের ১৩ জানুয়ারী  রাত ৮:৪৫ মিনিটে সম্মিলিত সামরিক হাসপাতালে ইন্তেকাল করেণ ।

তথ্যসূত্র

পাদটীকা

বহি:সংযোগ 

বীর প্রতীক
জীবিত ব্যক্তি
বাংলাদেশের স্বাধীনতা যুদ্ধে জড়িত ব্যক্তি
নীল কানপোনা

নীল কানপোনা (বৈজ্ঞানিক নাম: Aplocheilus panchax) (ইংরেজি: Blue panchax) হচ্ছে Aplocheilidae পরিবারের Aplocheilus গণের একটি স্বাদুপানির মাছ।

বর্ণনা

বিস্তৃতি
এই মাছ পাকিস্তান, ভারত, বাংলাদেশ, মায়ানমার, থাইল্যান্ড, ইন্দোনেশিয়া, মালয়েশিয়ায় পাওয়া যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

স্বাদু পানির মাছ
বাংলাদেশের মাছ
ভারতের মাছ
পাকিস্তানের মাছ
মিয়ানমারের মাছ
থাইল্যান্ডের মাছ
ইন্দোনেশিয়ার মাছ
মালয়েশিয়ার মাছ
সিঙ্গাপুরের মাছ
১৮২২-এ বর্ণিত মাছ
ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
ইন্দোনেশিয়ার স্বাদু পানির মাছ
পাকিস্তানের স্বাদু পানির মাছ
ভারতের স্বাদু পানির মাছ
মালয়েশিয়ার স্বাদু পানির মাছ
অনিতা গুহ

অনিতা গুহ (১৭ জানুয়ারি ১৯৩২ - ২০ জুন ২০০৭) ছিলেন একজন ভারতীয় বাঙালি অভিনেত্রী, যিনি মূলত পৌরাণিক ছায়াছবিতে অভিনয় করতেন। ১৯৭৫ সালে জয় সন্তোষী মাতে কেন্দ্রীয় চরিত্রে অভিনয় করে তিনি পরিচিত হয়ে ওঠেন। সম্পূর্ণ রামায়ণ (১৯৬১), শ্রীরাম ভরত মিলাপ (১৯৬৫), লুকোচুরি (১৯৫৮) ইত্যাদি ছায়াছবিতে তিনি অভিনয় করেছেন।

পেশাগত জীবন 
১৯৫০-এর দশকে সৌন্দর্য প্রতিযোগিতায় অংশগ্রহণকারী হিসেবে ১৫ বছর বয়সে তিনি বম্বে (অধুনা মুম্বই) আসেন। অভিনেত্রী হিসেবে তার প্রথম ছবি টাঙ্গেওয়ালী (১৯৫৫)। এরপর তিনি দেখ কবীরা রোয়া (১৯৫৭), সারদা (১৯৫৭), গুঞ্জ উঠি সেহনাই (১৯৫৭) ইত্যাদি বাণিজ্যসফল ছবিতে কাজ করতে থাকেন। গুঞ্জ উঠি সেহনাই-এর জন্য তিনি তার একমাত্র ফিল্মফেয়ার পুরস্কার মনোনয়ন পান সেরা সহ-অভিনেত্রী বিভাগে।

ব্যক্তিগত জীবন 
তিনি অভিনেতা মানিক দত্তকে বিয়ে করেন। তাদের কোনো সন্তান ছিল না। স্বামীর মৃত্যুর পর তিনি মুম্বইতে একাই থাকতেন। ২০ জুন ২০০৭-এ হৃৎস্পন্দন বন্ধ হয়ে তার মৃত্যু হয়।

চলচ্চিত্রের তালিকা

তথ্যসূত্র 

ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
মুম্বইয়ের অভিনেত্রী
১৯৩২-এ জন্ম
২০০৭-এ মৃত্যু
২০শ শতাব্দীর ভারতীয় অভিনেত্রী
বাঙালি অভিনেত্রী
মোহনার বেচী

সৈনিক আপুইয়া (বৈজ্ঞানিক নাম: Oryzias melastigma; ইংরেজি: Estuarine Ricefish) হচ্ছে Adrianichthyidae পরিবারের Oryzias গণের একটি স্বাদুপানির মাছ।

বিস্তৃতি
এই মাছ পাকিস্তান, ভারত, বাংলাদেশ, মায়ানমার, ইন্দোনেশিয়া, মালয়েশিয়া, এমনকি নেপালেও পাওয়া যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি স্কম্পর্কে বাংলাদেশে উপাত্তের অভাবের কথা উল্লেখ করা হয়েছে।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

স্বাদু পানির মাছ
বাংলাদেশের মাছ
ভারতের মাছ
পাকিস্তানের মাছ
মিয়ানমারের মাছ
ইন্দোনেশিয়ার মাছ
মালয়েশিয়ার মাছ
নেপালের মাছ
নেট নিরপেক্ষতা

নেট নিরপেক্ষতা এই নীতিটি প্রসার করে যে বিভিন্ন দেশের সরকার ও ইন্টারনেট সেবা প্রদানকারীরা যারা ইন্টারনেট নিয়ন্ত্রণ করছেন তারা ব্যবহারকারী, কন্টেন্ট, ওয়েবসাইট, প্রচারের মাধ্যম, অ্যাপ্লিকেশন, যেকোনো সংযুক্ত সরঞ্জামের ধরন তথা যোগাযোগের মাধ্যমের উপর ভিত্তি করে যেন পক্ষপাত না করেন ও ইন্টারনেটে লভ্য সমস্ত ডাটার সাথে সমানভাবে চর্চা করে। ২০০৩ সালে সার্বজনীন বাহক বলে একটি দীর্ঘ স্থায়ী ধারণার সংযোজন হিসাবে (যেটি টেলিফোন সিস্টেমের ভূমিকা বর্ণনা করতে ব্যবহার করা হয়ে থাকতো) কলম্বিয়া বিশ্ববিদ্যালয়ের একজন অধ্যাপক টিম ঊ নেট নিরপেক্ষতা-নামটির সৃষ্টি করেন। 
নেট নিরপেক্ষতা নীতি লঙ্ঘনের একটি বহুল উদ্ধৃত উদাহরণ যখন ইন্টারনেট সেবা প্রদানকারী কমকাস্ট নকল প্যাকেট ব্যবহার করে গোপনে পিয়ার টু পিয়ার ফাইল শেয়ারিং (P২P) অ্যাপ্লিকেশন থেকে আপলোডগুলির বিলম্বকরণ (কথ্য ভাষায় যাকে বলা হয়ঃ "রোধ") করে। 
গবেষণা বলছে যে, নীতি যন্ত্রের একটি সংমিশ্রণ হচ্ছে গিয়ে নেটওয়ার্কের নিরপেক্ষতার বিতর্কে দরকারী মূল্যবান রাজনৈতিক ও অর্থনৈতিক উদ্দেশ্যের পরিসীমাকে বুঝতে সাহায্য করবে। শক্তিশালী জনমতের সাথে সংযুক্ত, এটি পৃথিবীর কয়েকটি দেশের সরকারদের বিভিন্ন সাধারণ জন-উপযোগগুলির মতো ব্রডব্যান্ড ইন্টারনেট পরিষেবা কে নিয়ন্ত্রণ করতে বাধ্য করেছে; ঠিক যেভাবে পথ, বিদ্যুৎ, ইন্ধন ও জল সরবরাহ নিয়ন্ত্রিত।

সংজ্ঞা এবং সম্পর্কিত নীতি

ইন্টারনেট নিরপেক্ষতা
নেটওয়ার্ক নিরপেক্ষতা অর্থাৎ সমস্ত  ইন্টারনেট ট্রাফিকের সাথে সমান সমান আচরণ করা হবে। ইন্টারনেট ট্রাফিক বিভিন্ন বার্তাসমূহ, ফাইল এবং তথ্য (যা ইন্টারনেটের মাধ্যমে পাঠানো হয়); উদাহরণস্বরূপ ইমেইল, ডিজিটাল অডিও ফাইল, ডিজিটাল ভিডিও ফাইল ইত্যাদি সুদ্ধ গঠিত। কলম্বিয়া আইন স্কুলের অধ্যাপক টিম ঊ অনুযায়ী, নেট নিরপেক্ষতা কে ব্যাখ্যা করার উত্তম পদ্ধতি হলো একটি সর্বসাধারণ তথ্য নেটওয়ার্ক সবচাইতে বেশি উপযোগী তখনই হবে যখন সমস্ত লভ্য কন্টেন্ট, ওযেবসাইট ও প্রচারের মাধ্যমের সাথে (যেমনঃ মোবাইল ডিভাইস, ভিডিও গেম কন্সোল) সমানরূপে আচরণ করা হবে। 
কারিগরি ও পরিষেবা ভিত্তিক নেটওয়ার্ক নিরপেক্ষতার আরো খানিকটা বিশদ প্রস্তাবিত সংজ্ঞা উত্থাপিত করে যে পরিষেবা ভিত্তিক নেটওয়ার্ক নিরপেক্ষতা তেমন একটি দৃষ্টান্তে আনুগত্য যেটিতে, একটি নির্দিষ্ট স্তরের ক্রিয়াপ্রণালী সেই নির্দিষ্ট স্তরে ভাষান্তরিত করা তথ্য ব্যতীত অন্য কোনো তথ্য দ্বারা প্রভাবিত হয়না ।

তথ্যসূত্র 

মানবাধিকার
ইন্টারনেট
ইন্টারনেট প্রবেশাধিকার
বাংলা কুনচি

বাংলা কুনচি (বৈজ্ঞানিক নাম: Ophisternon bengalense) (ইংরেজি: Bengal eel) হচ্ছে Synbranchidae পরিবারের Ophisternon গণের একটি স্বাদুপানির মাছ।

বর্ণনা

বিস্তৃতি
এই মাছ ভারত, বাংলাদেশ, মায়ানমার, শ্রীলঙ্কা, ইন্দোনেশিয়া, ফিলিপাইন এবং নিউগিনিতে পাওয়া যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

স্বাদু পানির মাছ
বাংলাদেশের মাছ
ভারতের মাছ
মিয়ানমারের মাছ
শ্রীলঙ্কার মাছ
ইন্দোনেশিয়ার মাছ
ফিলিপাইনের মাছ
নিউগিনির মাছ
অস্ট্রেলিয়ার মাছ
শ্রীলঙ্কার স্বাদু পানির মাছ
মুর বাইল্লা

মুর বাইল্লা (বৈজ্ঞানিক নাম: Platycephalus indicus) (ইংরেজি: Bartail flathead) হচ্ছে Platycephalidae পরিবারের Platycephalus গণের একটি স্বাদুপানির মাছ।

বর্ণনা

বিস্তৃতি
এই মাছ ইন্দো-প্রশান্ত মহাসাগরীয় অঞ্চল, বাংলাদেশ, মায়ানমার, শ্রীলঙ্কা এবং ভারতে পাওয়া যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটির বাংলাদেশে উপাত্তের অভাবের কথা উল্লেখ করা হয়েছে।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

স্বাদু পানির মাছ
বাংলাদেশের মাছ
ভারতের মাছ
মিয়ানমারের মাছ
শ্রীলঙ্কার মাছ
প্রশান্ত মহাসাগরের মাছ
ভারত মহাসাগরের মাছ
ইন্দোনেশিয়ার মাছ
১৭৫৮-এ বর্ণিত মাছ
কার্ল লিনিয়াস কর্তৃক নামকরণকৃত ট্যাক্সা
লোরেয়াল

লোরেয়াল () একটি ফরাসি প্রসাধনী নির্মাণকারী ব্যবসাপ্রতিষ্ঠান। প্রতিষ্ঠানটির সদর দপ্তর ফ্রান্সের ও-দো-সেন জেলার ক্লিশি শহরে অবস্থিত। প্যারিস শহরেও এর একটি দপ্তর আছে। লোরেয়াল বিশ্বের বৃহত্তম প্রসাধন সামগ্রী নির্মাতা প্রতিষ্ঠান। চুলের রঙ, ত্বকের যত্ন, সৌররশ্মি থেকে রক্ষা, মুখসজ্জা, সুগন্ধী এবং চুলের যত্নের জন্য এটি বিভিন্ন সামগ্রী বানিয়ে থাকে। ত্বকবিজ্ঞান, বিষক্রিয়াবিজ্ঞান, কলা প্রকৌশল, এবং জীব-ঔষধবিজ্ঞান বিষয়ক গবেষণাক্ষেত্রগুলিতে প্রতিষ্ঠানটি সক্রিয় ভূমিকা রাখছে। এছাড়াও মার্কিন যুক্তরাষ্ট্রে এটি ন্যানোপ্রযুক্তি বিষয়ে সর্বোচ্চ সংখ্যক প্যাটেন্টের অধিকারী। ব্যবসা প্রতিষ্ঠানটি ইউরো স্টক্‌স ৫০ নামক শেয়ার বাজার সূচকে নিবন্ধিত আছে।

তথ্যসূত্র

প্রসাধনী মার্কা
ফরাসি মার্কা
ব্যক্তিগত যত্নের কোম্পানি
লোরেয়াল